ΓΡΑΠΤΗ ΕΡΩΤΗΣΗ E-1987/01

υποβολή: Dorette Corbey (PSE) και Jan Wiersma (PSE) προς το Συμβούλιο

(12 Ιουλίου 2001)

Θέμα: 33η Γενική Συνέλευση της Διεθνούς Οργάνωσης Πολιτικής Αεροπορίας (ICAO) (25 Σεπτεμβρίου έως και 5 Οκτωβρίου 2001)

Στις 14 Δεκεμβρίου 2000 το Κοινοβούλιο ενέκρινε ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών με θέμα Φορολόγηση των καυσίμων αεροσκαφών(1), όπου το Κοινοβούλιο ζητεί από την Προεδρία και την Επιτροπή να ενημερώσουν λεπτομερώς το Κοινοβούλιο για την 33η Γενική Συνέλευση της ICAO, η οποία θα πραγματοποιηθεί από 25 Σεπτεμβρίου έως και 5 Οκτωβρίου 2001.

Έχονταςπόψη τον προβληματισμό σχετικά με τις παγκόσμιες κλιματικές συνθήκες και τη συμβολή της αεροπορίας στην εκπομπή CO2, με τη συνέλευση της ICAO, και οπωσδήποτεπό το φως της στρατηγικής της ΕΕ για την αειφόρο ανάπτυξη, παρουσιάζεται μια καλή ευκαιρία για τη λήψη συγκεκριμένων μέτρων που θα οδηγήσουν στον περιορισμό της εκπομπής αερίων (τα οποία συμβάλλουν στο φαινόμενο του θερμοκηπίου) από τις εναέριες μεταφορές.

1. Μπορεί το Συμβούλιο να δηλώσει ποια θα είναι η συμβολή της ΕΕ, κυρίως σε ό,τι αφορά την επιβολή τέλους στα καύσιμα αεροσκαφών· ποια άλλα μέτρα προτείνει η ΕΕ για περιορισμό της εκπομπής CO2 από τον τομέα της αεροπορίας· πως αντιδρά η ΕΕ στο θέμα της κατασκευής από την Boeing αεροσκάφουςψηλής ταχύτητας (Sonic Cruiser) το οποίο καταναλίσκει 35 % περισσότερα καύσιμα απ' ότι τα κανονικά αεροσκάφη (βλ. εφημερίδα The Times της 19 Ιουνίου 2001)·

2. Προτίθεται η Προεδρία να ενημερώσει εγκαίρως το Κοινοβούλιο, δηλαδή πριν από την 33η Γενική Συνέλευση της ICAO, σχετικά με τη συμβολή της ΕΕ· Εάν ναι, πότε, με ποιον τρόπο και από ποιον θα γίνει αυτό·

3. Προτίθεται η Προεδρία να ενημερώσει το Κοινοβούλιο, μετά τη λήξη της 33ης Γενικής Συνέλευσης της ICAO, σχετικά με τα αποτελέσματα αυτής της διάσκεψης· Εάν ναι, πότε, με ποιο τρόπο και από ποιον θα γίνει αυτό·

(1) COM(2000)110 — C5-0207/2000 — 2000/2114(COS).

Απάντηση

(6 Δεκεμβρίου 2001)

1. Το Συμβούλιοπενθυμίζει στους αξιότιμους βουλευτές ότι, κατά τη σύνοδο της 29ης Ιουνίου 2000, συμφώνησε εν γένει με τα συμπεράσματα που περιλαμβάνονται στην ανακοίνωση της Επιτροπής για τη φορολογία των καυσίμων αεροσκαφών, η οποίαποβλήθηκε στις 3 Μαρτίου 2000, προβαίνοντας στις εξής εκτιμήσεις:

- Η μεγάλη πλειοψηφία των αντιπροσωπιών εκτιμά ότι, για λόγους αρχής και συνέπειας του φορολογικού συστήματος, τα καύσιμα αεροσκαφών της εμπορικής αεροπορίας θα πρέπει να φορολογούνται όπως και όλα τα άλλα καύσιμα.

- Πρέπει, ωστόσο, να ληφθείπόψη το ζήτημα του ανταγωνισμού με τις τρίτες χώρες και να αποφευχθεί κάθε στρέβλωση του ανταγωνισμού που θα είχε κοινωνικοοικονομικές επιπτώσεις και δεν θα ήταν σκόπιμο ένα μονομερές μέτρο της Ευρωπαϊκής Κοινότητας για επιβολή φορολογίας.

- Υπό τις συνθήκες αυτές, εκτιμάται ότι η ακολουθητέα στρατηγική θα πρέπει να είναι η παραπομπή του φακέλου αυτού προς συζήτηση στο πλαίσιο της Διεθνούς Οργάνωσης Πολιτικής Αεροπορίας (ICAO).

- Tο Συμβούλιο κρίνει επίσης ότι θα μπορούσαν να εξεταστούν άλλα μέτρα φορολογικού χαρακτήρα ή άλλες τεχνολογικής φύσεως λύσεις, προκειμένου να μειωθούν οι εκπομπές CO2· σημείωσε το γεγονός ότι η Επιτροπή είναι έτοιμη να εξετάσει τα μέτρα αυτά.

2. Όσον αφορά το αεροσκάφοςψηλής ταχύτητας Sonic-Cruiser της Boeing, οι αξιότιμοι βουλευτές θα κατανοήσουν πιθανόν ότι είναι πρόωρο για την Ευρωπαϊκή Ένωση να λάβει θέση σχετικά με αεροσκάφος το οποίο βρίσκεται σε πρώιμο στάδιο έργου. Ωστόσο, ο κλάδος της αεροναυπηγικής ανά τηνφήλιο γνωρίζει τη μέριμνα της ΕΕ σε περιβαλλοντικά θέματα και ιδίως η εταιρία Boeing, η οποία έχει πολύ καλή γνώση της ευρωπαϊκής αγοράς και του κανονιστικού της πλαισίου.

3. Η Ευρωπαϊκή Κοινότητα και τα κράτη μέλη έχουνποβάλει προς συζήτηση στην 33η Γενική Συνέλευση της Παγκόσμιας Οργάνωσης Πολιτικής Αεροπορίας (ICAO), έγγραφο εργασίας με συστάσεις σχετικά με στρατηγική ανάπτυξης μέτρων βασισμένων στην αγορά προκειμένου να μειωθούν οι εκπομπές αεροσκαφών. Η Συνέλευση της ICAO θα κληθεί να αναγνωρίσει το έργο που έχει ήδη επιτελεσθεί στον τομέα των βασισμένων στην αγορά μέτρων και να επιβεβαιώσει τη σημασία της συνέχισης και ολοκλήρωσης των εργασιών σχετικά με τις κατευθυντήριες γραμμές που θα δοθούν στα κράτη για την επιβολή φόρων εκπομπών (όπως οι φόροι καυσίμων και το τέλος εκπομπών), καθώς και μέτρων στα οποία θα διευκρινίζεται ότι το περιβαλλοντικό κόστος μπορεί να καταλογίζεται ενδοεπιχειρησιακώς.

4. Το Ευρωπαϊκό Κοινοβούλιο θα ενημερωθεί πριν και μετά τη λήξη της 33ης Γενικής Συνέλευσης της ICAO μέσω των τακτικών θεσμικών μηχανισμών που προβλέπονται για το σκοπό αυτό.